На основу члана 13. став 1. Правилника о критеријумима, начину и поступку доделе средстава из буџета општине Инђија црквама и верским заједницама са територије општине Инђија („Службени лист општине Инђија“, број 17/17 и 19/17 - аут. тумачење),

 Општинско веће општине Инђија, на седници одржаној дана 25.децембра 2018. године, донело је

**ОДЛУКУ**

**О ДОДЕЛИ СРЕДСТАВА ЦРКВАМА И ВЕРСКИМ ЗАЈЕДНИЦАМА СА ТЕРИТОРИЈЕ ОПШТИНЕ ИНЂИЈА ЗА СУФИНАНСИРАЊЕ ИЗ БУЏЕТА ОПШТИНЕ ИНЂИЈА**

**ЗА 2018. ГОДИНУ**

**I**

 По основу спроведеног Jавног конкурса за доделу средстава из буџета општине Инђија за 2018. годину црквама и верским заједницама са територије општине Инђија, број 40-1646/2018-II од 12. oктобра 2018. године, сходно Извештају Комисије за избор пројеката цркава и верских заједница са територије општине Инђија, број 40-2188/2018-II од 20. децембра 2018. године, додељују се средства црквама и верским заједницама са територије општине Инђија за суфинансирање из буџета општине Инђија за 2018. годину, у укупном износу од 13.550.000,00 динара, следећим носиоцима пројеката:

|  |  |  |  |
| --- | --- | --- | --- |
| **Ред.****број** | **Назив цркве/верске заједнице-** **носиоца пројекта и седиште**  | **Назив изабраног****пројекта** | **Износ средстава за суфинанси-рање из буџета општине Инђија за 2018. годину** |
|  | **Српска православна црквена општина Инђија,****Храм Светог цара Константина и царице Јелене** | Пројекат израде декоративног мермера пода у Храму | **5.000.000,00** |
|  | **Српска православна црквена општина Инђија,****Храм Ваведења Пресвете Богородице** | Пројекат oбнове црквеног објекта: Текуће одржавање зидане ограде око порте Храма | **3.250.000,00** |
|  | **Српска православна црквена општина Нови Карловци,****Храм Сретења Господњег** | Пројекат изградње објекта цркве: Изградња црквене сале за верске потребе при Храму Сретења Господњег у Новим Карловцима  | **1.000.000,00** |
|  | **Српска православна црквена општина Чортановци,** **Храм преноса моштију Светог оца Николаја** | Пројекат обнове верског објекта: Текуће одржавање на парохијском дому у Чортановцима | **900.000,00** |
|  | **Српска православна црквена општина Инђија, Храм Св. Великомученика Георгија** | Пројекат обнове црквеног објекта: Текуће одржавање на Храму  | **900.000,00** |
|  | **Српска православна црквена општина Крчедин, Храм преноса моштију Светог оца Николаја** | Пројекат санације објекта цркве: Санација капиларне влаге, пресецањем зидова и заменом пода у Храму | **850.000,00** |
|  | **Српска православна црква,** **Манастир Светог Апостола и јевађелисте Марка** **(Н. Карловци, Мала умка)** | Пројекат обнове верског објекта: Текући радови на одржавању манастирског конака  | **750.000,00** |
|  | **Српска православна црквена општина Стари Сланкамен,** **Храм Светог оца Николаја** | Пројекат обнове верског објекта: Текуће одржавање - пресецање капиларне влаге на парохијском дому  | **450.000,00** |
|  | **Српска православна црквена општина Нови Сланкамен,** **Храм Преображења Господњег** | Пројекат обнове верског објекта: Текуће одржавање - пресецање капиларне влаге на Храму | **350.000,00** |
| 10. | **Украјинска гркокатоличка парохија Инђија** | Пројекат обнове (одржавање) објекта цркве:Извођење молерско-фарбарских радова на објекту украјинске цркве | **100.000,00** |

**II**

 На основу ове Одлуке, Председник општине Инђија закључиће уговоре о суфинансирању пројекта цркве или верске заједнице са носиоцима пројеката из тачке I ове Одлуке.

**III**

Носиоцима пројеката из тачке I ове Одлуке средства за реализацију пројекта исплаћиваће се у складу са динамиком прилива средстава у буџет општине Инђија за 2018. годину.

**IV**

Носилац пројекта коме су додељена средства дужан је да Комисији достави наративни и финансијски извештај о реализацији пројекта након завршетка реализације пројекта до краја текуће године, односно најкасније до 15. јануара 2019. године.

 Носиоцу пројекта коме су додељена средства, а који не достави извештај у прописаном року, или уколико ненаменски користи одобрена средства неће бити додељена средства у наредне три године, односно неће бити разматрано евентуално учешће истог на јавном конкурсу у наредне три године.

**V**

Ову Одлуку објавити на званичној интернет страници Општине Инђија, на огласној табли Општинске управе општине Инђија и у „Службеном листу општине Инђија“.

**ОПШТИНА ИНЂИЈА**

**ОПШТИНСКО ВЕЋЕ**

**Број: 401-580/2018-III Председник,**

**Датум:25.децембар 2018. године**

**Инђија Владимир Гак**

**ОБРАЗЛОЖЕЊЕ**

 Правни основ за доношење Одлуке о додели средстава црквама и верским заједницама са територије општине Инђија за суфинансирање из буџета општине Инђија за 2018. годину, садржан је у члану 13. став 1. Правилника о критеријумима, начину и поступку доделе средстава из буџета општине Инђија црквама и верским заједницама са територије општине Инђија („Службени лист општине Инђија“, број 17/17 и 19/17 - аут. тумачење), којим је прописано да Општинско веће на основу Извештаја Комисије за избор пројеката цркава и верских заједница са територије општине Инђија, доноси Одлуку о додели средстава црквама и верским заједницама са територије општине Инђија за суфинансирање из буџета општине Инђија.

 Чланом 8. став 3. и 4. наведеног Правилника, уређено је да Комисија има задатак да спроведе поступак јавног конкурса односно да: размотри пријаве пристигле на јавни конкурс, оцени благовремене и потпуне пријаве и пријаве поднете од стране овлашћених лица, да израчуна просечну оцену за сваки предлог пројекта и сачини Извештај о спроведеном поступку јавног конкурса. Наведени Извештај садржи податке о поднетим пријавама на јавни конкурс, коначну ранг листу носилаца пројеката са просечном оценом за сваки предложени пројекат и предлог одлуке о избору пројеката са исказаним износом средстава за суфинансирање из буџета општине Инђија.

 Сходно члану 8. став 5. Правилника, стручне и административне послове за потребе Комисије, у процедури јавног конкурса број 40-1646/2018-II од 12. oктобра 2018. године, за Комисију је обавило Одељење за друштвене делатности.

 Дана 20. децембра 2018. године Комисија за избор пројеката цркава и верских заједница са територије општине Инђија одржала је своју прву седницу и приступила отварању пријава, констатовала чињенице у вези неблаговремених и непотпуних пријава и пријава које не испуњавају услове конкурса. Затим је извршено оцењивање предлога пројеката који су ушли у даљи изборни поступак, израчуната је просечна оцена за сваки предлог пројекта, сачињена је ранг листа носилаца пројеката и донет предлог износа за суфинансирање изабраних пројеката за суфинансирање из буџета општине Инђија, те је сачинила Извештај о спроведеном поступку јавног конкурса.

 Извештај који садржи податке о поднетим пријавама на јавни конкурс, коначну ранг листу носилаца пројеката са просечном оценом за сваки предложени пројекат и предлог одлуке о избору пројеката са исказаним износом средстава за суфинансирање из буџета општине Инђија за 2018. годину, број 40-2188/2018-II, саставни је део материјала који се доставља. Имајући у виду предње наведено, Комисија за избор пројеката цркава и верских заједница са територије општине Инђија доставља наведени Извештај на даљи поступак доношења Oдлуке о додели средстава црквама и верским заједницама са територије општине Инђија за суфинансирање из буџета општине Инђија за 2018. годину.

 .

 **Одељење за друштвене делатности**